**Referat af bestyrelsesmøde lørdag den 20.8. 2011 på Institut Français, København**

Tilstede: Anne Jørgensen, Annette S. Gregersen, Ditte K. B. Gadegaard, Frank Østergaard, Helle B. Hindsgaul, Jytte Mulbjerg, Lisbeth V. Hansen, Lisbeth Østergaard, Merete Bagger, Ulla Pedersen.

Afbud: Katrine Henriksen.

Inden mødet var der velkomst ved direktør for Institut Français, Anne Schmidt. Derefter kom orientering ved Arnaud Sgambato om IF’s nyeste tiltag og kommende arrangementer til alle niveauer (bilag omdelt). En stor opfordring til at deltage i aktiviteterne med elever. Se nærmere på [www.fransksprog.dk](http://www.fransksprog.dk) hvor der ligger mange gode undervisningsideer.

**1. Valg af dirigent:** Jytte Mulbjerg

**2. Valg af referent:** Helle B. Hindsgaul

**3. Godkendelse af referat:** Fra 29.01. 2011 godkendt med denne ændring: Styrkelse af elevernes motivation i sprogundervisningen er med tilknyttet overvågning og koordinering af forskere – det er ikke to forskellige som det står i referatet.

**4. Godkendelse af dagsorden:** Godkendt.

**5. Rapport fra arbejdsgruppen (v. Bodil Due), juni 2011.**

Mange gode tanker og modeller. Dog kan det stadig være problematisk hvis ’mindst 1 skole pr. kommune’ der skal tilbyde fransk i områder hvor mange har valgt fransk som tilbudsfag, idet formlen, udover at gå fra 0 til 1 skole med fransk i en kommune, kan bruges til at nivellere ned til kun én skole i kommunen.

Annette S. Gregersen har holdt oplæg for arbejdsgruppen i marts, og der blev lyttet meget til synspunkterne samt diskuteret ivrigt. Desuden har Annette deltaget i interview i Folkeskolen.dk og har skrevet indlæg. Hvis der skal undervises i alle mulige sprog, skal der også uddannes lærere med linjefag i det specifikke sprog.

Det tredje fremmedsprog bør naturligvis stadig indeholde tysk og fransk som mulighed.

Kommer der ikke en høring? Det kunne være en god idé at tage op i Ja til sprog.

**6. Nyt fra fraktionerne/områderne**

**Folkeskolen:** Planlægger kurser, har læst og diskuteret rapporten, ellers ikke megen aktivitet. Skal have generalforsamling den 5. november kl. 13.30 i København.

**Handelsskolen:** Ny fagkonsulent for de gymnasiale uddannelser er endelig fundet, Lene Kirk-Sørensen, der også har andre ansvarsområder (spansk 30%, fransk 30%, italiensk 10%, kulturforståelse på hhx 10%, i alt 80%). Hun deltager på årsmødet for regionsrepræsentanter og på skriftlighedskurser.

Årsmøde den 27.-28. oktober 2011. Jean-Pierre Mabire og Annette Bau fra Nyborg Gymnasium er inviteret til at holde oplæg.

**STX:** Fagkonsulenten dækker også her.

Der bliver lyttet til det de faglige foreninger har sagt i årevis – det kan vi se i rapporten- og det er glædeligt.

Fransk holder 18 % af en studenterårgang.

**Professionshøjskolerne(Seminarierne):** Stadig kun fransk på Zahle: 25 nye studerende i år. Haderslev udbyder fransk, men havde ikke tilslutning nok.

**Universiteterne:** RUC, SDU: Fransk er lukket. Stigende søgning i Århus, Kbh. og på CBS, men ingen grund til at afblæse alarmen. Rapporten ikke så glædelig for de videregående uddannelser, for det er ret uforpligtende. Lisbeth VH er blevet interviewet om manglende samarbejde mellem de forskellige uddannelser.

**7. Kurser**

Regnskaber bliver klar snarest fra de afholdte kurser.

Nye kurser er udbudt.

Det er ærgerligt at der er fejl, og annoncerne ikke er placeret korrekt fra Gymnasieskolens side, idet de i kursuskataloget kun står under fransk, ikke også under spansk og italiensk, i det mindst kunne der under italiensk og spansk have været en henvisning til kursusannoncen under fransk.

**8. Fransk Nyt**

Næste nummer er ved at blive samlet med temaet Théâtre. Husk at aflevere beretninger senest 1.9.

Nummeret i foråret: Præsidentvalget – Ideer ønskes.

Ditte Gadegaard kan ikke lave bladet i fremtiden pga. andre opgaver, Helle Boelt Hindsgaul vil gerne hjælpe. Lisbeth Østergaard tager gerne en tørn mere. Lisbeth Ø har kontakter, og vi skal alle holde øjne og ører åbne efter mulige emner til redaktionen.

**9. Årsmøde for regionalrepræsentanter 1.10.**

Der ligger forslag til program for dagen. Det foregår på Sixtus. Vi kommer med til mødet og holder bestyrelsesmøde fra kl. 16.15. Sixtus skal have besked senest torsdag. Mindst halvdelen af de regionsansvarlige skal være til stede for at det gennemføres. Vi holder fast i bestyrelsesmøde samme dag.

Den franske boghandel giver bøger, og der er en film til hver deltager fra FLF.

Programmet ser spændende ud.

**10. Generalforsamling den 18.11.**

Sted: VUC Århus, Ingerslevgade.

Efter generalforsamlingen holder vi en lille seance og så konstituerende bestyrelsesmøde samt spisning.

-Kursus ifm gen.fors. Jean-Pierre Mabire har givet tilsagn om at holde kursus. Geneviève Munck fortæller om bøger.

-Lisbeth V. Hansen og Helle B. Hindsgaul har undervisning og kan ikke deltage i generalforsamlingen.

-Kandidater til bestyrelsen: Anne Jørgensen, Lisbeth Østergaard og Frank Østergaard er på valg, Anne og Lisbeth genopstiller, Frank genopstiller gerne, men kassereropgaven må skilles fra.

Der **skal** en ind som kan overtage kassereropgaverne.

Seminarie- og folkeskolens repræsentanter vælges på deres fraktioners generalforsamlinger.

-Medlemslisten: Anne Jørgensen lægger listen på materialebanken. Kan vi få en medlemsliste ud som vi kan se fraktionsnummer på?

-Budget og regnskab:

Regnskab 2010 skal i Fransk Nyt. Frank Østergaard skal have en nærmere gennemgang af LFMK for at kunne fremlægge regnskabet. Vi får tilsendt en kopi af årsregnskabet 2010.

Frank ser på at sammensætte udkast til budget.

-fradrag af kontingent SKAT

Alle medlemmer er indberettet, et kæmpearbejde – og nu er reglerne lavet om!

**11. Internationalt**

Møde i Berlin inviteret af den tyske fransklærerforening med alt betalt: Lisbeth Østergaard deltog. Der fordeltes opgaver. Lisbeth skriver mere i beretningen.

Næste møde i Prag, det er den 2. europæiske fransklærerkongres for hele Europa, hvor Lisbeth og Frank Østergaard deltager – der kommer referat.

Paris i november – europæisk sprognetværk – Frank må tage af sted.

**12. Hjemmeside**

Anne Jørgensen har lagt noget derind, nogle medlemmer har ønsket ting. Der skal ryddes op, og det ordner Anne inden generalforsamlingen.

Kontakt til Dea Jespersen der er ordstyrer for folkeskolekonferencen på skolekom. Anne og Frank går videre med ideen om at få Dea til at blive ordstyrer for gymnasiekonferencen.

**13. Fagligt forum**

Nu er der endelig en fagkonsulent, det er godt, men det har været en besynderlig udpegningsproces uden forudgående opslag.

Der har været et møde i maj med fagkonsulenten som indkalder. Hanne Leth Andersen er trådt ud, og der skal findes en ny. Konference først i november hvor alle sprogenes faglige fora forsøges indkaldt af fagkonsulenten. Det var et sonderingsmøde. Det kunne være smart at Ulla Pedersen kom med i udvalget, for det er en god måde at finde de gode overskrifter og indhold til kurserne.

**14. Rapport fra DEA**

Det er ikke lystig læsning – der skældes ud på lærerne. Men der er dog også gode forslag til tiltag.

**15. GL/Gymnasieskolen**

Ærgerligt med den famøse ’Fransk er YT’-forside, godt at vi reagerede på den.

**16. evt.**

Intet.